recursal/SuperWikiNEXT-32B huggingface dataset:
**11 மில்லியன் இலக்குத் திட்டம்** (*Mission XI Million* - MXIM), இந்திய ஒன்றிய அரசின் இளைஞர் நலன் மற்றும் விளையாட்டுத் துறையின் ஆதரவுடன் 2017 பிபா 17-வயதுக்குட்பட்டோருக்கான உலகக்கோப்பைக் குழுவால் அறிவிக்கப்பட்டது. இது இந்தியாவின் மிகப்பெரிய பள்ளி தொடர்புத் திட்டமாகும். இது பள்ளி நிர்வாகிகள், ஆசிரியர்கள், பெற்றோர்கள் மற்றும் குழந்தைகளை அணுகுவதன் மூலம் இந்தியாவில் பள்ளி மட்டத்தில் காற்பந்தாட்டம் குறித்த விழிப்புணர்வை ஏற்படுத்துவதுடன் அதனை விளையாடும் முறையை அவர்கள் பள்ளியளவில் அறிந்துகொள்ளச் செய்வதும் இத்திட்டத்தின் நோக்கமாகும். மேலும் எதிர்காலத்தில் காற்பந்தாட்டம் இந்தியாவில் விருப்ப விளையாட்டாக மாற்றுவதே இதன் இறுதி இலக்காக இருந்தது. இது 11 மில்லியன் பள்ளிக்குழந்தைகளை "பிபா 17-வயதுக்குட்பட்டோருக்கான உலகக் கோப்பை" இந்தியா 2017 காற்பந்து போட்டியை இலக்கு வைத்துப் பயிற்றுவிக்கும் விதமாக தொடங்கப்பட்ட திட்டமாகும். 2017 ஆம் ஆண்டிற்குள் 11 மில்லியன் பள்ளிக் குழந்தைகளை கால்பந்தில் ஈடுபடுத்துவதை நோக்கமாகக் கொண்டது.

அதிகாரப்பூர்வ துவக்கம்
----------------------

ஒன்றிய விளையாட்டுத்துறை அமைச்சர் விஜய் கோயல் மற்றும் அகில இந்திய கால்பந்து சம்மேளனத்தின் தலைவர் பிரபுல் படேல் ஆகியோரால் பிப்ரவரி 6 ,2017இல் சவகர்லால் நேரு அரங்கத்தில், 2017 பிபா 17-வயதுக்குட்பட்டோருக்கான உலகக்கோப்பை இன் அதிகாரப்பூர்வ சின்னத்துடன் இந்தத் திட்டம் தொடங்கப்பட்டது. 

பெரிய நகரங்களில் அல்லது வசதியான சூழல் இருந்தால் தான் விளையாட முடியும் எனும் கருத்தை மாற்றி இந்தியாவில் எந்த இடத்திலும், எந்தச் சூழ்நிலையிலும் வசிக்கும் மாணவர்களால் கால்பந்து விளையாட இயலும் என்ற நம்பிக்கையினை வளர்ப்பது தான் இந்தத் திட்டத்தின் முதன்மை நோக்கம் ஆகும்.

குழந்தைகளின் விளையாட்டுத் திறனை ஊக்குவிக்கவும், ஆரோக்கியமான பழக்கவழக்கங்கள், மற்றும் குழுப்பணி மற்றும் விளையாட்டு வீரர் மனப்பான்மையில் மதிப்புமிக்க வாழ்க்கைப் பாடங்களைக் கற்றுக்கொள்ளவும் நாடு முழுவதும் உள்ள பள்ளிகள் தொடர்பு மற்றும் வசதிகளைப் பயன்படுத்துகிறது. பள்ளி முதல்வர்கள், விளையாட்டு ஆசிரியர்கள் மற்றும் பயிற்சியாளர்கள் ஆகியோர் இணைந்து ஓர் அலகாக இணைந்து பணியாற்றுவதே இதன் அணுகுமுறையாகும், இதன் மூலம் பள்ளிகள், தங்கள் மாணவர்களை கால்பந்து நடவடிக்கைகளில் ஈடுபட வைப்பதன் மூலம் திட்டத்தின் ஒரு பகுதியாக மாறும். தற்போதுள்ள வசதிகளுக்குள்ளேயே தங்கள் குழந்தைகளை கால்பந்து விளையாடுவதை பள்ளிகள் ஆதரித்து, இயக்கி, ஊக்கப்படுத்தினர், அதற்காக ஒவ்வொரு பள்ளிக்கும் அடிப்படை கால்பந்து உபகரணங்கள் (கால்பந்துகள் மற்றும் கையேடுகள்) வழங்கப்பட்டன.

மேற்கோள்கள்
-----------

1. ↑  "Government Launches Mission XI Million To Promote Football Among School Children". *NDTV.com*. .
2. ↑  Mission 11 million initiative launched
3. ↑  "Government Launches Mission XI Million To Promote Football Among School Children". *NDTV.com*. .
4. ↑  "Mission XI Million, the biggest school sports outreach programme in the country launched in New Delhi" (in en). *Press Bureau of India*. .
5. ↑  "Why Mission XI Million is important for India" (in en). *The Week*. .

வெளி இணைப்புகள்
---------------

* Mission XI Million (MXIM) பரணிடப்பட்டது 2019-11-05 at the வந்தவழி இயந்திரம்
**மத்திய சதுக்கம், சென்னை** *(Central Square, Chennai)* என்பது, சென்னையில் உள்ள பூங்கா நகரில் வரவிருக்கும் முக்கிய குறுக்குச் சாலைகள் அமைக்கும் திட்டமாகும். ரிப்பன் கட்டிடத்தைச் சுற்றியுள்ள பகுதிகள், விக்டோரியா நகர அரங்கம், மூர் மார்க்கெட் வளாகம், தென்னக இரயில்வேயின் தலைமை இடமான சென்னை சென்ட்ரல் மற்றும் அரசு பொது மருத்துவமணை ஆகிய பகுதிகள் மத்திய சதுக்கம் திட்டத்தில் விரிவுபடுத்தப்படும் பகுதிகளாக உள்ளன. 4 பில்லியன் ரூபாய் செலவு பிடிக்கும் என இத்திட்டத்திற்கு மதிப்பிடப்பட்டுள்ளது. சென்னைப் பெருநகர் வளர்ச்சிக் குழுமம் மற்றும் சென்னை மெட்ரோ திட்டம் ஆகியன கூட்டாக இணைந்து மத்திய சதுக்கம், சென்னை, திட்டத்திற்கு தேவையான நிதியை வழங்குகின்றன.

பூங்கா நகரிலுள்ள பூந்தமல்லி பிரதான சாலையின் நெரிசலை குறைப்பதும் நகரத்தின் பல்வேறு வாகனப் போக்குவரத்தையும் ஒருங்கிணைக்கவும் இந்த மத்திய சதுக்கம் என்ற திட்டம் இலக்காகக் கொண்டுள்ளது எனத் தெரிவிக்கப்படுகிரது.

மேற்கோள்கள்
-----------

1. ↑  "Chief Minister Jayalalithaa Proposes Central Square; Announces Series of Projects". *என்டிடிவி*. 15 September 2015. .
2. ↑  "Chennai to get Rs 400 crore ‘Central Square’". *தி டைம்ஸ் ஆஃப் இந்தியா*. 16 September 2015. .

| * பா
* உ
* தொ
சென்னை தொடர்புடைய சாலைகள் |
| --- |
| அண்ணா சாலை, அரண்மனைக்காரன் தெரு, ஆற்காடு சாலை, இரங்கநாதன் தெரு, எல்லீஸ் சாலை,  கல்லூரிச் சாலை, கோயம்பேடு சந்திப்பு, சர்தார் பட்டேல் சாலை, செயிண்ட் மேரீஸ் சாலை, சென்னை உயர்மட்ட விரைவுச்சாலைகள், கத்திப்பாரா சந்திப்பு, கிழக்குக் கடற்கரைச் சாலை, சென்னை புறவழிச்சாலை, சென்னைத் துறைமுகம் – மதுரவாயல் விரைவுச்சாலை, செனடாப் சாலை, தங்கசாலை தெரு, திரு. வி. க. சாலை, நுங்கம்பாக்கம் நெடுஞ்சாலை, பாடி சந்திப்பு, பாரதி சாலை, பிராட்வே, பீட்டர்ஸ் ரோடு, மத்திய சதுக்கம், மாநில நெடுஞ்சாலை 2 , மாநில நெடுஞ்சாலை 49, தேசிய நெடுஞ்சாலை 45 , ராஜீவ் காந்தி சாலை, பூந்தமல்லி நெடுஞ்சாலை, வாலாஜா சாலை, வண்டலூர்-மீஞ்சூர் வெளி வட்டச் சாலை |
காசி விசுவநாதர் கோயில்
திருப்பதி வெங்கடாசலபதி கோயில்
**இந்துப் புனிதத் தலங்கள்** (**Hindu pilgrimage sites**) இந்து சமயத்தினர் புனிதமாக கருதப்படும் தலங்களில் மிகவும் முக்கியமானவைகள் காசி, இராமேஸ்வரம், உஜ்ஜைன், திருவரங்கம், துவாரகை, புரி, திருப்பதி ஆகும். மேலும் இந்துக்கள் காசி மற்றும் அரித்துவாரில் பாயும் கங்கை ஆறு போன்ற புனித ஆறுகளில் நீராடுவதால் பாவங்கள் போகும் என்ற நம்பிக்கை கொண்டவர்கள். ஒரு முறை கயை தலத்தில் முன்னோர்களுக்கு தர்ப்பணம் செய்வதால், முன்னோர்களின் ஆசிர்வாதம் கிடைக்கும் என்பது நம்பிக்கை.

பொதுவாக இந்துக்களின் புனிதத் தலங்களை கீழ்கண்டவாறு பிரிப்பர். அவைகள்: 

1. நாற்பெரும் தலங்கள்
2. 12 சோதிர் லிங்க தலங்கள்
3. சப்த மோட்ச புரிகள்
4. தேவாரப் பாடல் பெற்ற திருத்தலங்கள்
5. திருவாசகத் திருத்தலங்கள்
6. 108 வைணவத் திருத்தலங்கள்
7. பிள்ளையார் கோயில்கள்
8. அறுபடைவீடுகள்
9. அய்யப்பன் கோயில்கள்
10. நவக்கிரகத் தலங்கள்
11. நவதிருப்பதிகள்
12. நவ கைலாயங்கள்
13. சக்தி பீடங்கள்

இந்துக்களின் புனித நீர்நிலைகள்
------------------------------

* கங்கை ஆறு
* சரசுவதி ஆறு
* திரிவேணி சங்கமம்
* நர்மதை ஆறு
* பிரம்மசரோவர்
* புஷ்கர்
* காவேரி ஆறு
* கிருஷ்ணா ஆறு
* கோதாவரி ஆறு
* துங்கபத்திரை ஆறு
* சிப்ரா ஆறு
* மானசரோவர் ஏாி - (திபெத்)

வெளி நாட்டில் இந்துப் புனிதத் தலங்கள்
-------------------------------------

* கயிலை மலை - (திபெத்)
* பசுபதிநாதர் கோயில் - (நேபாளம்)
* முக்திநாத் - (நேபாளம்)
* பஞ்ச ஈஸ்வரங்கள் - (இலங்கை)
* நல்லூர் கந்தசுவாமி கோவில் - (இலங்கை)
* பத்துமலை முருகன் - (மலேசியா)

இதனையும் காண்க
--------------

* இந்திய இந்துப் புனிதத் தலங்கள்
* தமிழ்நாட்டு இந்துக் கோயில்கள்

மேற்கோள்கள்
-----------
**ஆதவன்** இலங்கை, கொழும்பு பிலியந்தலையிலிருந்து வெளிவந்த ஒரு வார இதழாகும். இதன் முதல் இதழ் சூன் 19, 2000 இல் வெளிவந்தது.

வெளியீடு
--------

* ராவய பப்ளிகேசன்ஸ் 83, பிலியந்தலை வீதி, மஹரகம.

இலங்கையில் விக்டர் ஐவன் என்பவரை ஆசிரியராகக் கொண்டு வெளிவரும் ஒரு சிங்கள வார இதழ் ராவய ஆகும். இவ்வார இதழ் இலங்கை அரசியலிலும் பாரிய தாக்கங்களை ஏற்படுத்திய ஒரு இதழாக விளங்கியது. படித்த வாசகர் மத்தியில் நம்பகத்தன்மைமிக்க நடுநிலைய இதழாகவும் கருதப்பட்டு வருகின்றது.

நோக்கம்
-------

ஆதவன் பத்திரிகை யுனெஸ்கோ அமைப்பின் அனுசரணையுடன் வெளியிடப்பட்டது. சிங்களத்தில் வெளிவரும் ராவய பத்திரிகை துல்லியமான கருத்துக்களை முன்வைக்கும் பயனுள்ள விவாதத் தளங்களை உருவாக்கி வெளிவருவதுடன், தமிழ்மொழியிலும் இவ்வாறானதொரு பத்திரிகையை வெளிக்கொணர்வது இதன் நோக்கமாக உள்ளது என ராவய முதலாம் இதழில் குறிப்பிடப்பட்டுள்ளது.
உள்ளடக்கம்:
இலங்கை தேசிய அரசியல் தமிழ் தேசிய அரசியல் மலையக அரசியல் என்றடிப்படையில் இலங்கை அரசியலைப் பிரதானப்படுத்தியிருந்தது. சிங்கள வாரப் பத்திரிகையான ராவயில் வெளிவந்த பல நிகழ்கால கட்டுரைகள் இதில் தமிழில் மொழிபெயர்க்கப்பட்டிருந்தன. மேலும், தமிழர் பிரச்சினைகளை மையப்படுத்திய பல அரசியல் கட்டுரைகளும் இடம்பெற்றிருந்தன. அதேபோல முற்போக்குக் கவிதைகள், குட்டிக் கதைகள், சர்வதேச அரங்கில் நடைபெற்ற திரைப்படவிழாக்களில் விருதுகள் பெற்றுள்ள திரைப்படங்கள் பற்றிய விமர்சனங்களும் இடம்பெற்றிருந்தன.
இவ்விதழ் 20 பக்கங்களைக் கொண்டிருந்தது. இருப்பினும் சுமார் ஓராண்டுகாலம் வெளிவந்த இவ்விதழ் இடையில் நிறுத்தப்பட்டது.
**நீர்கொழும்பு சித்திவிநாயகர் ஆலயம்** இலங்கையில் கம்பகா மாவட்டம், நீர்கொழும்பு நகரில் அமைந்துள்ள ஒரு பிள்ளையார் கோயில் ஆகும்.

வரலாறு
------

சைவப்பெரியார் வெ. அருணாச்சலம் செட்டியார் அவரது சகோதரர் வெ. குழந்தைவேல் செட்டியாருடன் சேர்ந்து, தமது காணியொன்றில் ஒரு சிறுகோயிலை 1754 டிசம்பர் 23-ம் திகதி அமைத்தார். குழந்தைவேல் செட்டியார் காலமாகி விட, அருணாச்சல செட்டியார் பெரும் பொருட்செலவில் இக்கோவிலைப் பெருப்பித்தார். அவருக்குப் பின்னர் அவரது மனைவி தனுஷ்கோடி அம்மையார், சகோதரரின் மனைவி தங்கமையார், மகள் தைலம்மையார் ஆகியோரின் கீழ் கோவில் நிருவகிக்கப்பட்டு வந்தது. இவர்கள் பின்னர் 1880 அக்டோபர் 25ம் திகதி கோவிலை ஒன்பது பேரைக் கொண்ட பரிபாலன சபையிடம் ஒப்படைத்து 5372ம் இலக்க தருமசாதன உறுதியும் செய்து முடித்தனர். பரிபாலன சபை 1921-ஆம் ஆண்டு ஆலய முற்றலில் இருந்த காணியை விலைக்கு வாங்கி ஆலய உடமையாக்கியது.

1965-இல் கலையழகு மிகுந்த சித்திரத்தேர் உருவாக்கப்பட்டு வெள்ளோட்ட விழா 1967 செப்டம்பர் 6 இல் விநாயக சதுர்த்தியன்று இடம்பெற்றது.

1981 சூலை 13 இல் குடமுழுக்கு நடைபெற்றது. புதிதாக கருவறை,நடேசர் ஆலயம், மகா மண்டபம், வசந்த மண்டபம், சுப்ரமணிர் ஆலயம், நாகதம்பிரான் ஆலயம், வைரவர் ஆலயம், நவகிரக கோட்டம், களஞ்சிய அறை, மடப்பள்ளி, யாகசாலை என்பன அமைக்கப்பட்டன. 1994 இல் ஆலயத்துக்கு இராஜகோபுரம் அமைக்கப்பட்டு குடமுழுக்கும் செய்யப்பட்டது. 2012 ஆலயத்திருப்பணிகள் நடைபெற்று ஆலய சுற்று மண்டபம், கலை அம்சங்கள் நிறைந்த தூண்கள் அமைக்கப்பட்டு குடமுழுக்கும் நடைபெற்றது.

உசாத்துணை
---------

நீர்கொழும்பு இந்து இளைஞர் மன்றம் பவளமலர்
**இந்துக் கல்லூரி இரயில் நிலையம்** (*Hindu College railway station*) தமிழ்நாட்டின் சென்னை புறநகர் இரயில்வே வலைப்பின்னலில் சென்னை மத்திய தொடருந்து நிலையம்-அரக்கோணம் பிரிவின் இரயில் நிலையங்களில் ஒன்றாகும். சென்னை மத்திய தொடருந்து நிலையத்திலிருந்து சுமார் 24 கிமீ தொலைவில் அமைந்துள்ள இந்த நிலையம், சென்னையின் புறநகர்ப் பகுதியான பட்டாபிராமின் சுற்றுப்புறங்களுக்குச் சேவை செய்கிறது. கடல் மட்டத்திலிருந்து 28 மீ உயரத்தில் உள்ளது.

பெயர்க்காரணம்
-------------

சென்னை புறநகர் இரயில் நிலையத்திலிருந்து 24 கி.மீ தொலைவில் இத்தொடருந்து நிலையம் அமைந்துள்ளது. இது பட்டாபிராம் நகர வாழ் மக்களின் பயன்பாட்டிற்கு உதவுகிறது. இந்துக் கல்லூரிக்கு மிக அருகில் இந்த தொடருந்து நிலையம் உள்ளதால் இப்பெயர்ப்பெற்றது.

வரலாறு
------

1979 ஆம் ஆண்டு நவம்பர் 29 ஆம் தேதி சென்னை மத்திய தொடருந்து நிலையம்-திருவள்ளூர் பிரிவின் மின்மயமாக்கலுடன் இந்நிலையத்திலுள்ள பாதைகள் மின்மயமாக்கப்பட்டன

பயன்கள்
-------

ஒவ்வொரு நாளும், சுமார் 4,000 மாணவர்கள், 5,000 அலுவலக பணியாளர்கள் மற்றும் 2,000 பிற பயணிகள் உட்பட சுமார் 11,000 பயணிகள் நிலையத்தைப் பயன்படுத்துகின்றனர். நடைமேம்பாலம் இல்லாததால், இந்துக் கல்லூரியில் இருந்து இரயில் தண்டவாளத்தை கடந்து, இரயில் நிலையத்தில் உள்ள புறநகர் நடைமேடைக்கு பயணிகள் செல்கின்றனர். ஆனால், கடந்த 2005 ஆம் ஆண்டு நடைமேம்பாலம் அமைக்க அனுமதி அளிக்கப்பட்டு, 2008 ஆம் ஆண்டில் பாலம் கட்டப்பட்டது. மேம்பாலமானது பிரதான பாதையை விட்டு வெளியேறும் இரண்டு புறநகர் நடைமேடைகளை மட்டும் இணைக்கும் வகையில் திட்டமிடப்பட்டதால் பயணிகள் இரயில் பாதையை கடந்து செல்ல வேண்டிய கட்டாயம் ஏற்பட்டது.

மேற்கோள்கள்
-----------

1. 1 2  "IR Electrification Chronology up to 31.03.2004". *History of Electrification*. IRFCA.org. 17 Nov 2012 அன்று பார்க்கப்பட்டது.
2. ↑  Ayyappan, V. (11 August 2008). "Bridge is on way, but commuters not happy". *தி டைம்ஸ் ஆஃப் இந்தியா* (Chennai). Archived from the original on 3 ஜனவரி 2013. .
***ஹாப்-லைப் 2*** (மெருகூட்டப்பட்ட வடிவம் ***HλLF-LIFE2***) என்பது வால்வ் நிறுவனத்தால் வெளியிடப்பட்ட தன்மை காட்சிக் கோண துப்பாக்கிச் சூட்டு நிகழ்பட விளையாட்டு ஆகும். இது 1998ம் ஆண்டு வெளிவந்த *ஹாப் லைப்* நிகழ்பட விளையாட்டின் இரண்டாம் பாகம் ஆகும். 2004ம் ஆண்டு வெளியாகிய இவ்விளையாட்டு 40 மில்லியன் டாலர்கள் செலவில் ஐந்து வருடங்கள் தயாரிக்கப்பட்டது. தயாரிப்பில் இருக்கும் போதே இதன் பெரும் பகுதி முறையற்ற விதத்தில் இணையத்தில் விநியோகம் செய்யப்பட்டது. இவ்விளையாட்டு வால்வ் நிறுவனத்தின் மாற்றுமிரு தயாரிப்புகளான ஸ்ட்டீம் மென்பொருள் மற்றும் சோர்ஸ் எஞ்சின் ஆகியவற்றுடன் ஒன்றாக வெளியாகியது.

முதல் பாகமான *ஹாப் லைப்* கதை நிறைவடைந்து சில வருடங்களின் பின் நடைபெறும் நிகழ்வுகளாக இவ்விளையாட்டின் கதையம்சம் உள்ளது. ஜி-மேனால் எழுப்பப்பட்ட கதாநாயகன் கோர்டன் பிரீமேன் வேற்றுக்கிரக அரசால் உலகம் ஆதிக்கத்துக்கு உள்ளாகியிருப்பதைக் காண்கிறார். அலிக்ஸ் வான்ஸ் எனும் போராளியுடன் சேர்ந்து மனித இனத்தை மீட்க பலவித ஆயுதங்களின் உதவியுடன் வேற்றுகிரகவாசிகளோடு போரிடுவதே இவ்விளையாட்டின் கருப்பொருள் ஆகும்.

இவ்விளையாட்டின் வடிவமைப்பு, வரைகலை, அசைவூட்டம், சப்தம், முப்பரிமாண காட்சிகள் போன்றவற்றின் சிறப்பால் மிகச் சிறந்த நிகழ்பட விளையாட்டுக்களில் ஒன்றாக இது பட்டியலிடப்பட்டுள்ளது. வெவ்வேறு நிகழ்பட வெளியீட்டாளர்களால் வழங்கப்படும் வருடத்தின் சிறந்த நிகழ்பட விளையாட்டு விருதுகள் 39ஐ இவ்விளையாட்டு பெற்றதுடன் 2012ல் நடந்த ஸ்பைக் நிகழ்பட விளையாட்டு விருதுகளில் தசாப்தத்தின் சிறந்த நிகழ்பட விளையாட்டுக்கான விருதையும் தட்டிச் சென்றது. 2011ல் இவ்விளையாட்டு 12 மில்லியன் பிரதிகள் விற்பனையாகின. *ஹாப்-லைப் 2* இன் தொடர்ச்சிகள் 2006 (முதல் அத்தியாயம்) மற்றும் 2007 (இரண்டாம் அத்தியாயம்) ஆம் ஆண்டுகளில் வெளியாகின.

விளையாட்டு
----------

முதல் பாகத்தைப் போலவே *ஹாப்-லைப் 2*உம் தனி ஒருவர் விளையாடக்கூடிய தன்னிலை பார்வை கோணம் கொண்ட துப்பாக்கிச் சூட்டு விளையாட்டு ஆகும். இரு பாகத்திலும் கதாநாயகனின் பெயர் கோர்டன் பிரீமேன் என்பதாகும். கதாநாயகனின் உடல்நிலை, ஆயுதங்கள் போன்றவை முதல் பாகத்தைப் போல் ஒரே மாதிரியாக இருந்தாலும் *ஹாப்-லைப்2*ன் மேம்படுத்தப்பட்ட கணினி வரைகலை முதல் பாகத்திலிருந்து இதை வேறுபடுத்துகிறது. விளையாடுபவர் நிராயுதபாணியாகத் தொடங்கி தனக்குத் தேவையான ஆயுதங்களைத் தேடிப் பெற்று மக்களைக் காப்பாற்ற வேண்டும் என்பது இலக்கு.

திரையில் தோன்றும் பலவிதமான எதிரிகளை எதிர்க்க வெவேறான வழிமுறைகளைப் விளையாடுபவர் பின்பற்ற வேண்டும். சில எதிரிகள் திடீரென பறந்து வந்து தாக்குதல் நடத்துவர்; சில எதிரிகள் கால்நடையாக வந்து தாக்குதல் நடத்துவர். விளையாடுபவர் இவர்கள் அனைவரயும் தான் தேடிப் பெற்ற ஆயுதங்கள் மூலம் வீழ்த்த வேண்டும். சில எதிரிகளை துப்பாக்கி மூலமும் சில எதிரிகளை வெடிகுண்டுகள், புகைக்குண்டுகள் போன்ற ஆயுதங்கள் முலமாகவும் வீழ்த்த வேண்டும். விளையாட்டின் சில பகுதிகளில் கதாநாயகனுக்கு உதவியாக சாரணர்கள், போர் வீரர்கள் ஆகியோர் வருவர்.

விளையாட்டின் ஒரு குறிப்பிட்ட பகுதியில் கதாநாயகனுக்கு ஈர்ப்பு விசை ஆயுதம் கிடைக்கப்பெறும். இதன்மூலம் தூரத்திலுள்ள பொருட்களை அருகே இழுக்கலாம் அல்லது தள்ளலாம். இவ்வாற்றலைக் கொண்டு பிற்பாடு வரும் புதிர்களை விடுவிக்க முடியும்.

இதன் முன்கதை தனியே கூறப்படாது விளையாட்டின் இடையேயும் கதாபாத்திரங்கள் மூலமாகவும் கூறப்படுகிறது. இதனால் ஆரம்பத்திலிருந்தே நாயகன் விளையாடுபவரால் இயக்கப்படுகிறார்.
A section of hydathode in the leaf of *Primula sinensis* (*Brockhaus and Efron Encyclopedic Dictionary)*
**நீர்க்கசிவுத்துளைகள்** (Hydathode) என்பவை இலைகளில் காணப்படும் ஒரு வகை சுரப்புத்திசு ஆகும். பொதுவாக இவை பூக்கும் தாவரங்களில் காணப்படுகின்றன. புறத்தோலில் உள்ள துளைகள் வழியாக நீரை சுரக்கின்றன. இழைத்துளைகள் இழையின் விளிம்பில் அமைந்துள்ளன. நீரில் மூழ்கி வாழும் ராணன்குலஸ் புளுயிட்டன்ஸ் தாவர இழையிலும், தரையில் வாழும் கேம்பனுலா ரோடுண்டி போலியா. தாவர இலையிலும் நீர்க்கசிவுத்துளைகள் காணப்படுகின்றன.

நீர்க்கசிவுத்துளைகள், பல உயிருள்ள செல்களின் குழுவாக காணப்படும், செல்களுக்கு இடையே அதிகமான செல் இடைவெளி காணப்படும், இவை கற்றை குழாய்களின் மாற்றுருவாக அமைந்துள்ளன. இவை எபிதம் செல்கள் எனவும் அழைக்கப்படுகின்றன. இவை துணை புறத்தோல் அறைகளில் திறக்கின்றன, பின்னர் அங்கிருந்து ஒரு துளையின் மூலம் வெளிப்புறத்துடன் தொடர்பு கொள்கின்றன, இந்த நீர் இலைத்துளை மற்ற இலைத்துளைப் போலவே காணப்பட்டாலும், அளவில் பெரியவை, ஆனால் இயக்கமற்றவை.

காற்று குழல்களில் ஏற்படும் இறுக்கம் காரணமாக நீர்க்கசிவுத்துளைகள் நீரை இலைக்கு வெளியே கசியச்செய்கின்றன. சில சதுப்பு நிலத் தாவரங்கள் சுரக்கும் மயிருருக்களையும் பெற்றுள்ளன, அவற்றின் மூலம் சுரக்கும் உப்பு சைட்டோபிளாசத்தில் ஏற்படும் கரிம அயனிச் செறிவை குறைக்கின்றன. இதனால் இலையின் மேற்பரப்பில் வெண்மையான படலம் தோன்றுகிறது.

நீர்க்கசிவுத்துளைகள் இரு வகைப்படும்

1. முனைப்பற்ற துளைகள்
2. முனைப்புள்ள துளைகள்

மேலும் பார்க்க
--------------

* ஆவியுயிர்ப்பு
* கலன்றாவரம்
* காழ்

மேற்கோள்கள்
-----------

1. ↑  Stevens, C.J.; Wilson, J; McAllister, H.A. (2012). "Biological Flora of the British Isles: *Campanula rotundifolia*". *Journal of Ecology* **100**: 821–839. doi:10.1111/j.1365-2745.2012.01963.x. .
2. ↑  Cutter, E.G. (1978). *Plant Anatomy. Part 1. Cells and Tissues*. London, U.K.: Edward Arnold. பக். 226–227. பன்னாட்டுத் தரப்புத்தக எண்:0713126388. .
3. ↑  Taiz, Lincoln; Zeiger, Eduardo (2010). *Plant Physiology* (5th (International) ). Sinauer Associates, Inc.. பக். 90. பன்னாட்டுத் தரப்புத்தக எண்:9780878935659. .

வெளி இணைப்பு
------------

* hydathode physiology
கணினி வரைகலையில் வெக்டார் வகைப் படங்களை உருவாக்குவதற்காகப் பயன்படுத்தப்படும் மென்பொருள்களுள் ஒன்று **கோரல்டிரா** என்பதாகும். 1989 முதல் கனடா நாட்டின் கோரல் காப்பரேஷன் என்ற நிறுவனம் இதனைத் தயாரித்து வழங்கி வருகிறது. கோரல்டிரா 1.0 என்று வெளியான இதன் 16 வது பதிப்பு தற்போது கோரல்டிரா எக்ஸ்6 என்ற பெயரில் கிடைக்கிறது.

வெக்டார் வகைப் படங்கள்
----------------------

கணினி வரைகலையில் இரண்டு வகையான படங்கள் பயன்படுத்தப்படுகின்றன. பிக்ஸல் எனப்படும் மிகச் சிறிய கட்டங்களின் அடிப்படையிலான படங்கள் ராஸ்டர் வகையைச் சார்ந்தவையாகும். அளவுகளின் அடிப்படையில் உருவாக்கப்படுபவையே வெக்டார் வகைப் படங்களாகும். இவற்றை எந்த அளவில் வேண்டுமானாலும் உருவாக்கி, அதனைத் தேவையான அளவிற்கு அளவில் மாற்றம் செய்து கொள்ளலாம். படத்தின் தரம் சேதமுறுவது கிடையாது.

இப்படிப்பட்ட வெக்டார் வகைப் படங்களை உருவாக்குவதற்கே கோரல்டிரா மென்பொருள் உதவுகிறது. படங்கள் மட்டுமல்லாது, பக்க வடிவைமப்பு, புத்தக வேலைகளுக்கும்கூட பயன்படுத்தப்படுகிறது.

கருவிகளும் கட்டளைகளும்
----------------------

கோடுகள் வரைவதிலிருந்து வண்ணங்கள் தீட்டுவது வரையிலும் பல்வேறு செயல்பாடுகளுக்கு உதவுகின்ற சுமார் 19 கருவிகள் நேரடியாக பயன்படும் விதமாகவும், அவற்றிற்குள் மேலும் பல துணைக்கருவிகள் மறைத்தும் வைக்கப்பட்டுள்ளன.

இந்தக் கருவிகளுள் ஷேப் டூல் என்பது பெரிய அளவிலான செயல்பாடுகளைத் தன்னுள் கொண்டுள்ளதாகும்.

கருவிகள் தவிர படங்கள் வரைவதற்கு உதவுகின்ற பல்வேறுவிதமான கட்டளைகள் 12 மெனுக்களுக்குள் பட்டியலாகத் தரப்படுகின்றன. ஃபைல் முதல் ஹெல்ப் வரையிலான இந்த மெனுக்களில் ஒவ்வொன்றும் தனித்தனியான செயல்பாடுகளைக் கொண்டுள்ளவையாக உருவாக்கப்பட்டுள்ளன.

எனினும் இந்தக் கட்டளைகளுள் டூல்ஸ் மெனுவிற்குள் தரப்பட்டுள்ள, ரன் ஸ்கிரிப்ட், மேக்ரோஸ் போன்றவற்றை பயன்படுத்த சிறிது கணினி தொழில்நுட்ப அறிவும் தேவையாக உள்ளது.

தொடர்ந்து மேற்கொள்ளப்பட்டுவரும் ஆராய்ச்சி மற்றும் அபிவிருத்தியின் காரணமாக ஒவ்வொரு இரண்டு ஆண்டுகளிலும் கோரல்டிராவின் புதிய பதிப்புகள் உருவாக்கப்பட்டுத் தரப்படுகின்றன. அவற்றில் புதிய கருவிகளும் கட்டளைகளும் கிடைக்கின்றன.

கோரலின் பிற தயாரிப்புகள்
------------------------

கோரல்டிரா பொதுவாக வெக்டார் வகைப் படங்களை உருவாக்குவதற்கே சிறப்பு வாய்ந்த மென்பொருளாகும். எனினும் சமீப காலமாக, ராஸ்டர் வகைப் படத்தை உருவாக்குவதற்காகத் தனியே கோரல் போட்டோ-பெயின்ட் என்ற மென்பொருளும் தரப்படுகிறது. 

கணினித் திரையில் தெரியும் காட்சியைப் படம் பிடிப்பதற்காக கோரல் கேப்சர் என்ற தனியான மென்பொருளும் இந்தத் தொகுப்பில் கிடைக்கிறது. இதனால் துல்லியமான, தரமான முறையில் கணினித் திரைக் காட்சியை பெற முடிகிறது.

வெளியிணைப்புகள்
---------------

* கோரல் நிறுவனத்தின் வலைதளம்
* கோரல் டிரா டிப்ஸ் பரணிடப்பட்டது 2018-01-30 at the வந்தவழி இயந்திரம்
Photo of dripping, cup-shaped net, approximately 6 அடிகள் (1.8 m) in diameter and equally tall, half full of fish, suspended from crane boom, with 4 workers on and around larger, ring-shaped structure in waterWorkers harvest catfish from the Delta Pride Catfish farms in Mississippi
**நீர் வேளாண்மை** எனப்படுவது, கடல் உணவுகளான மீன், இறால், நண்டு, கணவாய், மட்டி போன்ற கடல்வாழ் விலங்குகள் மற்றும் கடல்களை போன்ற பாசிகளான நீர்வாழ் தாவரங்களை உள்ளடக்கிய நீர் வாழ் உயிரினங்களை வேளாண்மை செய்தலைக் குறிக்கும். இது நன்னீரிலோ, உப்பு நீரிலோ கட்டுப்படுத்தப்பட்ட சூழ்நிலையில் செய்யப்படும் நீர்வாழ் உயிரினங்களின் வளர்ப்பையே குறிப்பதாகும். மாறாக கடலில் சென்று மீன் பிடித்தலை மேற்கொள்ளும் வணிக ரீதியான மீன் பிடித்தொழில் இந்த நீர் வேளாண்மைக்குள் அடங்குவதில்லை. இயற்கையான கடல் சூழலிலேயே தடைகளை இட்டு இந்த நீர்வேளாண்மை மேற்கொள்ளப்படுமாயின் அது, **கடல் நீர் வேளாண்மை** எனப்படும்.  

அலங்காரத்திற்கென வளர்க்கப்படும் மீன்களை வேளாண்மை செய்தலும் நீர் வேளாண்மை என்று அழைக்கப்படுவதுண்டு.

ஒப்பிட்டறிக
-----------

* மீன் பண்ணை

அடிக்குறிப்புகள்
----------------

1. ↑  "Environmental Impact of Aquaculture". 2004-08-20 அன்று மூலம் பரணிடப்பட்டது. 2010-09-26 அன்று பார்க்கப்பட்டது.
2. ↑  Aquaculture’s growth continuing: improved management techniques can reduce environmental effects of the practice.(UPDATE)." Resource: Engineering & Technology for a Sustainable World 16.5 (2009): 20-22. Gale Expanded Academic ASAP. Web. 1 October 2009. <.>.
3. ↑  American Heritage Definition of Aquaculture
**சிறுநீரகவியல்** (*Nephrology*, கிரேக்க மொழியில் *நெஃப்ரோசு* "சிறுநீரகம்" + *-லாஜி*, "கல்வி") சிறுநீரகத்தின் செயற்பாடு, சிறுநீரக பிரச்சினைகள், மற்றும் சிறுநீரக குறைபாடுகளுக்கான சிகிட்சை சிறுநீரக மாற்றமைப்பு சிகிச்சை (கூழ்மப்பிரிப்பு மற்றும் சிறுநீரகக் கொடை) ஆகியவற்றை ஆய்வுசெய்யும் மருத்துவ மற்றும் குழந்தை மருத்துவத்தில் சிறப்புத்துறையாகும். சிறுநீரகங்களை பாதிக்கும் (நீரிழிவு நோய், தன்னுடல் தாக்குநோய் போன்ற) உடலியங்கியல் குறைபாடுகளையும் சிறுநீரகக் கோளாறுகளால் உடலில் ஏற்படும் ( சிறுநீரகக் கோளாறால் எலும்பு ஊறுபாடு, உயர் இரத்த அழுத்தம் போன்ற) குறைபாடுகளையும் இத்துறையில் கற்கிறார்கள். இத்துறையில் சிறப்பு பயிற்சி பெற்ற மருத்துவர் சிறுநீரகவியல் வல்லுநர் எனவும் *சிறுநீரகவியலாளர்* அல்லது *சிறுநீரக மருத்துவர்* என்று அழைக்கப்படுகின்றனர்.

வெளி இணைப்புகள்
---------------

* அமெரிக்க சிறுநீரக நிதியம்
* சிறுநீரகவியல் பன்னாட்டு சமூகம், உலகளாவிய மாந்தவிய சமூகம்
* அமெரிக்க சிறுநீரகவியல் சமூகம்
* சிறுநீரகவியல் இப்போது – ஆவண இற்றைச் சேவை மற்றும் மீ-இதழ்
* இலத்தீன் அமெரிக்க சிறுநீரகவியல் தாதியர் சங்கம் பரணிடப்பட்டது 2016-03-06 at the வந்தவழி இயந்திரம்
* ஆசியா பசிபிக் சிறுநீரகவியல் சமூகம்
* சிறுநீரகவியல் தேசிய, பிராந்திய சமூகங்கள் பரணிடப்பட்டது 2011-07-06 at the வந்தவழி இயந்திரம்
* ரீனல்மெட் - சிறுநீரக மருத்துவத்தை புரிதல்
**ஹாஃப்மேனின் மரங்கொத்தி** (*Melanerpes hoffmannii*) என்பது தெற்கு ஒண்டுராசில் இருந்து கோஸ்ட்டா ரிக்கா வரை வசித்து வரும் ஒரு பறவை ஆகும். இது அமைதிப் பெருங்கடல் நிலச் சரிவுகளில் காணப்படும் ஒரு பொதுவான இனம் ஆகும். இவை சுமார் 2,150 மீ (7,050 அடி) உயரம் வரை காணப்படுகின்றன. காடுகளின் அழிப்பு காரணமாக இவை தற்போது கரிபியன் நிலச் சரிவுகளிலும் விரிவடைந்து கொண்டிருக்கின்றன. இனப்பெருக்கம் பருவம் தவிர மற்ற காலங்களில் அலையும் தன்மை காரணமாகவும் இவற்றின் வாழ்விடம் விரிவடைகிறது.

வயதுவந்த ஹாஃப்மேன் மரங்கொத்தி 18 செமீ (7.1 அங்குலம்) நீளமும், 68 கிராம் (2.4 அவுன்ஸ்) எதையும் இருக்கும். இதன் மேல்பகுதியும் இறக்கையும் கருப்பு மற்றும் வெள்ளை நிறத்துடன் நேர்த்தியாகக் கோட்டுடன் காணப்படும். இதன் பின்பகுதி வெள்ளையாக இருக்கும். கீழ்ப்பகுதிகள் மஞ்சள் மைய தொப்பை இணைப்புடன் வெளிர் சாம்பல் நிறத்தில் உள்ளன. ஆண் மரங்கொத்தி வெள்ளை தலை, சிவப்பு நெற்றி, மற்றும் கழுத்தின் பின்புறம் மஞ்சள் நிறத்துடன் காணப்படுகிறது. பெண் மரங்கொத்தி வெள்ளை தலை மற்றும் நெற்றி, கழுத்தின் பின்புறம் குறைந்த அளவான மஞ்சள் நிறத்துடன் காணப்படுகிறது. இளம் பறவைகள் மந்தமான நிறத்தில் இருக்கின்றன, மேல்பகுதியில் குறைந்த வெள்ளை மற்றும் வயிற்றுப்புறத்தில் குறைந்த மஞ்சள் நிறத்துடன் உள்ளன.

இந்த மரங்கொத்தி ஜெர்மன் இயற்கைவாதி கார்ல் ஹாஃப்மேனுக்காகப் பெயரிடப்பட்டுள்ளது.

பெண், அலஜுயேலா, கோஸ்ட்டா ரிக்கா

உசாத்துணை
---------

1. ↑  "*Melanerpes hoffmannii*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.
2. ↑  Herrera, Néstor; Rivera, Roberto; Ibarra Portillo, Ricardo; Rodríguez, Wilfredo (2006). "Nuevos registros para la avifauna de El Salvador" (in Spanish). *Boletín de la Sociedad Antioqueña de Ornitología* (La Sociedad Antioqueña de Ornitología) **16** (2): 1–19. .

* Stiles, F. Gary; Skutch, Alexander F. (1989). *A Guide to the Birds of Costa Rica*. Comstock Publishing Associates. பன்னாட்டுத் தரப்புத்தக எண்:0-8014-9600-4. .

வெளி இணைப்புகள்
---------------

விக்கிமீடியா பொதுவகத்தில்,  
 ***Melanerpes hoffmannii***   
என்பதின் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Melanerpes hoffmannii***

* Hoffmann's woodpecker videos, photos, and sounds at the Internet Bird Collection
* Hoffmann's woodpecker photo gallery at VIREO (Drexel University)
* Hoffmann's woodpecker species account at NeotropicalBirds (Cornell University)

* Interactive range map of *Melanerpes hoffmannii* at IUCN Red List maps
**பல்கலைக்கழக பொறியியல் கல்லூரி, நாகர்கோவில்** (University College of Engineering, Nagercoil) (யுசிஇஎன்) என்பது அண்ணா பல்கலைக்கழகத்தின் ஒரு கல்லூரி ஆகும், இது தமிழ்நாட்டின், கன்னியாகுமரி மாவட்டம், நாகர்கோயிலின், கோணம் பகுதியில், நாகர்கோயில் தொழிற் பேட்டை 629004, என்ற பகுதியில் அமைந்துள்ளது. இது தமிழக அரசால் 2009 இல் நிறுவப்பட்டது.

கல்வி
-----

இந்த கல்லூரி பல்வேறு பொறியியல் துறைகளில் இளநிலை படிப்புகளை வழங்குகிறது. மேலும் பகுதிநேர படிப்புகளாக முநிலை பொறியியல் படிப்புகளை வழங்குகின்றது.

சேர்க்கை
--------

பன்னிரண்டாம் வகுப்பு (உயர்நிலை பாடநெறி) தேர்வில் மாணவர் பெறும் மதிப்பெண் தரவரிசை அடிப்படையில் இளநிலை பொறியியல் படிப்புக்கான மாணவர்கள் சேர்க்கப்படுகின்றனர். மாணவர் தரவரிசை மற்றும் சேர்க்கை வழிமுறைகள் அண்ணா பல்கலைக்கழகத்தால் செய்யப்படுகிறது. 

முதுநிலை பொறியியல் படிப்புக்கான மாணவர்கள் பொதுவாக தமிழ்நாடு பொது நுழைவுத் தேர்வின் (டான்செட்) தரவரிசைகளின் அடிப்படையில் சேர்க்கப்படுகின்றனர்.

துறைகள்
-------

* குடிசார் பொறியியல்
* கணினி அறிவியல் மற்றும் பொறியியல்
* மின்னணு மற்றும் தொடர்பியல் பொறியியல்
* இயந்திரப் பொறியியல்
* மின் மற்றும் மின்னணுவியல் பொறியியல்
* தகவல் தொழில்நுட்பம்
* முதுகலை வணிக மேலாண்மை

வழங்கப்படும் படிப்புகள்
-----------------------

| இளநிலை | முதுநிலை (பகுதி நேரம்) |
| --- | --- |
| குடிசார் பொறியியல் | எம்பிஏ (அண்ணா பல்கலைக்கழகத்தின் தொலைதூர கல்வி மையம், சென்னை -25, வழியாக); |
| குடிசார் பொறியியல் (தமிழ் வழி) |  |
| கணினி அறிவியல் பொறியியல் |  |
| மின்னணு மற்றும் தொடர்புப் பொறியியல் |  |
| தகவல் தொழில்நுட்பம் |  |
| இயந்திர பொறியியல் |  |
| இயந்திர பொறியியல் (தமிழ் வழி) |
| மின் மற்றும் மின்னணுவியல் பொறியியல் |

முதல்வர்
--------

முனைவர் டி. ஸ்ரீ ரெங்கா ராஜா, பி.எச்.டி,

முன்னாள் முதல்வர்கள்
--------------------

முனைவர் டி. வி. எஸ். பிள்ளை, பி.எச்.டி, டீன் ஐ / சி.

நூலகம்
------

இக்கல்லூரி நூலகத்தில் தேவையான புத்தகங்கள் மற்றும் பத்திரிகைகளின் தொகுப்பு உள்ளது. 

ஊழியர்கள் மற்றும் மாணவர்களின் பயன்பாட்டிற்கு போதுமானதாக இணைய வசதி கொண்ட கணினிகளை நூலகம் கொண்டுள்ளது.

வேலைவாய்ப்பு
------------

இக்கல்லூரி மாணவர்களுக்கு வலேவாய்ப்புக்கான பயிற்சியளிப்பதற்கும் கல்லூரியில் வேலைவாய்ப்புகளை நிர்வகிப்பதற்கும் பயிற்சி மற்றும் வேலை வாய்ப்பு பிரிவு உள்ளது. பயிற்சி மற்றும் வேலைவாய்ப்பு பிரிவானது கல்வி-தொழில் பயிற்சி மற்றும் ஆளுமை மேம்பாட்டு பயிற்சி ஆகியவற்றை வழங்குகிறது. பயிற்சி மற்றும் வேலைவாய்ப்பு அலுவலரின் மேற்பார்வையில் தன்னார்வ மாணவர் பிரதிநிதிகளால் இது நிர்வகிக்கப்படுகிறது.

அதிகாரப்பூர்வ இணைப்புகள்
------------------------

* UCEN பரணிடப்பட்டது 2019-10-20 at the வந்தவழி இயந்திரம்

தரவரிசை
-------

அண்ணா பல்கலைக்கழகத்துடன் இணைந்த 497 தன்னாட்சி அல்லாத பொறியியல் நிறுவனங்களில் (கட்டடக்கலை கல்லூரிகள் அல்ல) இக்கல்லூரி # 7 ஆம் இடத்தைப் பிடித்துள்ளது. இத்தரவரிசையானது 2013 ஏப்ரல்-மே பல்கலைக்கழக தேர்வுகளில் மாணவர்களின் தேர்ச்சி சதவீதத்தை அடிப்படையாகக் கொண்டது.

குறிப்புகள்
-----------

1. ↑  "காப்பகப்படுத்தப்பட்ட நகல்". 2014-07-14 அன்று மூலம் பரணிடப்பட்டது. 2019-10-05 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2014-07-14 அன்று மூலம் பரணிடப்பட்டது. 2019-10-05 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்" (PDF). 2017-07-02 அன்று மூலம் (PDF) பரணிடப்பட்டது. 2019-10-05 அன்று பார்க்கப்பட்டது.
**இந்துக் கலைக்களஞ்சியம்** என்பது இலங்கையில் இந்துக் கலாசார திணைக்களத்தால் இந்து சமயம் பற்றி தமிழில் வெளியிடப்பட்டுவரும் கலைக்களஞ்சியம் ஆகும். இதுவரை பத்துத் தொகுதிகள் வெளிவந்துள்ளன. இவற்றில் மொத்தம் 2258 கட்டுரைகள் உள்ளன. இதன் முதல் தொகுதி 1990 இலும் பத்தாம் தொகுதி 2009 இலும் வெளிவந்தன. இவற்றின் ஒன்பது தொகுதிகளுக்கு சிவசுப்பிரமணியம் பத்மநாதன் அவர்கள் தொகுப்பாளாராக இருந்துள்ளார்.

உள்ளடக்கம்
----------

இக் கலைக்களஞ்சியம் இந்து சமய வரலாறு, தத்துவம், பண்பாடு, சமயப் பெரியவர்கள், நூல்கள், கோயில்கள், நோன்புகள் தொடர்பான விளக்கங்களைக் கொண்டிருக்கிறது.

தொகுதிகள்
---------

**இந்துக் கலைக்களஞ்சியத் தொகுதிகள்**| தொகுதி எண் | வெளிவந்த ஆண்டு | கட்டுரைகள் எண்ணிக்கை | அகரவரிசையில் |
| தொகுதி 1 | 1990 | 670 | 'அ - ஈ' |
| தொகுதி 2 | 1992 | 400 | 'உ - ஔ' |
| தொகுதி 3 | 1996 | 149 | 'க' |
| தொகுதி 4 | 1998 | 172 | 'கா - கௌ' |
| தொகுதி 5 | 2000 | 111 | 'ச - சா' |
| தொகுதி 6 | 2003 | 111 | 'சி - சௌ' |
| தொகுதி 7 | 2005 | 205 | 'ஞா - தி' |
| தொகுதி 8 | 2006 | 160 | 'தி - தோ' |
| தொகுதி 9 | 2007 | 130 | 'ந - நௌ' |
| தொகுதி 10 | 2009 | 150 | 'ப - பௌ' |

உசாத்துணைகள்
------------

* \* இந்து கலைக்களஞ்சியம்
**இந்துப்பூர்** (**Hindupur**) இந்தியாவின் ஆந்திர பிரதேச மாநிலத்தின் அனந்தபூர் மாவட்டத்தில் அமைந்த நகரம் ஆகும். இந்நகரம் இந்துப்பூர் மண்டல் மற்றும் இந்துப்பூர் வருவாய் கோட்டத்தின் நிர்வாகத் தலைமையிடம் ஆகும்.இந்துபூர் நகரம், மாவட்டத் தலைமையிடமான அனந்தபூரிலிருந்து 98 கிமீ தொலைவில் உள்ளது. இந்துப்பூர் நகரம் ஆந்திர - கர்நாடக எல்லையில் அமைந்துள்ளது. 

1920ல் நிறுவப்பட்ட இந்துப்பூர் நகராட்சி மன்றம் 38 உறுப்பினர்களைக் கொண்டது. 38.16 சதுர கிலோ மீட்டர் பரப்பளவு கொண்ட இந்துப்பூர் நகராட்சி, 1,51,835 மக்கள்தொகையுடன் சிறப்புநிலை நகராட்சி தகுதி கொண்டது.

மக்கள்தொகையியல்
---------------

2011ம் ஆண்டின் மக்கட்தொகை கணக்கெடுப்பின் படி, இந்துபூர் நகரத்தின் மொத்த மக்கள்தொகை 1,51,677 ஆகும். மக்கள்தொகையில் ஆண்கள் 76,370 ஆகவும்; பெண்கள் 75307 ஆகவும் உள்ளனர். பாலின விகிதம் ஆயிரம் ஆண்களுக்கு 986 பெண்கள் வீதம் உள்ளது. குழந்தைகள் பாலின விகிதம் ஆயிரம் ஆண் குழந்தைகளுக்கு 980 பெண் குழந்தைகள் வீதம் உள்ளது. ஆறு வயதிற்குட்பட்டோர் 17,185 ஆகவுள்ளனர். எழுத்தறிவு கொண்டோர் 1,01,176 (75.23 %) ஆகவுள்ளனர். 

இந்துப்பூர் நகர மக்கள்தொகையில் இந்துக்கள் 97,500 (64.28%) ஆகவும்; இசுலாமியர் 52,514 (34.62 %) ஆகவும்; மற்றவர்கள் 1.11% ஆகவுள்ளனர். பட்டியல் சாதியினரும் பட்டியல் பழங்குடி மக்கள் முறையே 8.82% மற்றும் 0.57% ஆகவுள்ளனர். இந்நகரம் ஆந்திரப் பிரதேசத்தில் இருப்பினும், மக்களின் பேச்சு மொழி கன்னட மொழியாக உள்ளது.

தொடருந்து சேவைகள்
-----------------

நான்கு நடைமேடைகள் கொண்ட இந்துப்பூர் தொடருந்து நிலையத்தை நாளொன்றுக்கு 64 தொடருந்துகள் நின்று செல்கிறது.

இதனையும் காண்க
--------------

* ஆந்திரப் பிரதேசத்திலுள்ள நகரங்களின் பட்டியல்

மேற்கோள்கள்
-----------

1. ↑  "Basic Information of Municipality". *Commissioner and Directorate of Municipal Administration*. Government of Andhra Pradesh. 25 February 2015 அன்று பார்க்கப்பட்டது.
2. 1 2  "District Census Handbook – Hindupur" (PDF). *Census of India*. p. 14,46. 18 January 2015 அன்று பார்க்கப்பட்டது.
3. ↑  "Anantapur District Mandals" (PDF). Census of India. pp. 429, 440. 19 January 2015 அன்று பார்க்கப்பட்டது.
4. ↑  Hindupur City Census 2011 data
5. ↑  Hindupur Railway Station

வெளி இணைப்புகள்
---------------

விக்கிமீடியா பொதுவகத்தில்,  
 ***Hindupur***   
என்பதின் ஊடகங்கள் உள்ளன.
புவியியல் ஆள்கூற்று முறைகளைப் பின்பற்றி இலங்கைக்கென உருவாக்கப் பட்டதே **இலங்கை ஆள்கூறு** ஆகும்.

இலங்கையில் அதியுயர் மலையான பீதுறுதாலகால மலையின் உச்சியை மையப் புள்ளியாகக் (Reference Point) ஆகக் கொண்டமைக்கப்பட்டு காட்டீசியன் (இலங்கைத் தமிழ்: தெக்காட்டு) முறையில் அமைக்கப்பட்டதாகும். இவ்வமைப்பில் ஒவ்வோர் அலகும் ஒரு மீட்டர் அளவினைக்குறிக்கிறது. பீதுறுதாலகால மலையின் உச்சியை மையமாக கொள்ளாமல் (0,0), இலங்கையின் எந்தப்பாக்கத்தினதும் ஆள்கூறு நேர்(+ ஆக) பெருமானமாக வரக்கூடியதாக வசதியாகவும் (200000, 200000) என்றவாறு எடுக்கப்பட்டுள்ளது. அதாவது பீதுறுதாலகால மலையின் உச்சியில் இருந்து இலங்கையின் எந்த வொரு நிலப்பரப்பும் மேற்கிலோ, தெற்கிலோ 200கிலோ மீட்டருக்குக் குறைவான தூரத்திலேயே உள்ளது. புதிய முறையில் பீதுறுதாலகால மலையின் ஆள்கூறானது 500, 000; 500, 000 என்றவாறு பரிந்துரைக்கப்பட்ட பொழுதும் பெரும்பாலான தேசப்படங்கள் பழைய ஆள்கூற்றிலேயே இருப்பதால் பழைய ஆள்கூற்றுமுறையே பெரிதும் பின்பற்றப்படுகிறது.

அநுகூலங்கள்
-----------

* இலங்கை நில அளவைத் திணைக்களம் 1:50, 000 அளவிடைக்கான தேசப்படத்தை இம்முறையிலேயே ஆக்கியுள்ளது
* பாவிப்பதற்கு இலகுவானது.
* இம்முறையிலேயே இலங்கையில் ஐக்கிய நாடுகளின் அபிவிருத்தித் திட்டத்தின் கண்ணிவெடியகற்றல்கள் நடவடிக்கைகளுக்குப் பாவிக்கப் படுகின்றது.

பிரதி கூலங்கள்
--------------

புவியியல் ஆள்கூற்று முறைகளைகளையே கூகுள் ஏர்த் ஆதரிப்பதால் இவற்றின் செல்வாக்கு ஓரளவு குறைந்து வருகின்றது.

இவற்றையும் பார்க்க
------------------

* இலங்கையின் புவியியல்
* இலங்கை

வெளியிணைப்புக்கள்
-----------------

* இலங்கையின் ஆள்கூறு (ஆங்கில மொழியில்)
* ஆர்க் வியூவூடாக இலங்கை ஆள்கூறு விளக்கங்களுடன் (ஆங்கில மொழியில்)
**மதுமதி பத்மநாதன்** (*Madhumathi Pathmanadan*) தமிழ்த் திரைப்பட நடிகையும், தொலைக்காட்சித் தொகுப்பாளினியும் ஆவார்.

வாழ்க்கைக் குறிப்பு
-------------------

மதுமதி பத்மநாதன் இலங்கை, திருகோணமலையைப் பிறப்பிடமாகக் கொண்டவர். மதுமதியின் தந்தை திருமலை பத்மநாதன் ஒரு பிரபலமான ஈழத்து இசையமைப்பாளர் ஆவார். முறையாக பரதநாட்டியம் பயின்ற மதுமதி, இலங்கையின் அரச ஊடகமான வசந்தம் தொலைக்காட்சியில் இவர் *நம்ம ஹில்ஸ்* என்ற நிகழ்ச்சியை ஓராண்டிற்கும் மேலாகத் தொகுத்து வழங்கியிருந்தார். இலங்கையில் குறும்படங்கள், மற்றும் விளம்பரப் படங்களில் இவர் நடித்திருக்கிறார். இயக்குநர் விக்ரம் சிறீதரின் இயக்கத்தில் *ரெட்ரம்* என்ற தமிழ்த் திரைப்படத்தில் இவர் முதன் முதலில் கதாநாயகியாக நடித்தார். அசோக் செல்வன் இதில் கதாநாயகனாக நடித்தார். இத்திரைப்படத்தின் தயாரிப்புப் பணிகள் முடிவடைந்த நிலையில், திரையிடப்படுவதற்காகக் காத்திருக்கிறது. இவர் நடித்து வெளிவந்த முதல் தமிழ்த் திரைப்படம் *ஏலே*. இது 2021 பெப்ரவரி 28 இல் விஜய் தொலைக்காட்சியில் முதன்முதலாகத் திரையிடப்பட்டது. இத்திரைப்படம் பின்னர் 2021 மார்ச் 5 இல் நெற்ஃபிளிக்சு மூலம் உலகெங்கும் அறிமுகமானது. அலிதா சமீமின் இயக்கத்தில் வெளிவந்த இத்திரைப்படத்தில் மதுமதி கதாநாயகியாக நடித்திருந்தார். இத்திரைப்படம் பெரும் வரவேற்பைப் பெற்றது.

திரைப்படங்கள்
-------------

குறியீடு| Films that have not yet been released | இன்னும் வெளியிடப்படாத படங்களை குறிப்பிடுகின்றன. |

| ஆண்டு | திரைப்படம் | பாத்திரம் | குறிப்புகள் |
| --- | --- | --- | --- |
| 2021 | ஏலே | நாச்சியா |  |
| ரெட்ரம் |  | படப்பிடிப்பு |

மேற்கோள்கள்
-----------

1. 1 2 3  நம்ம ஹிட்ஸ் மது கோலிவுட் ஹீரோயின் ஆகிறார், லங்காடாக்கீசு, மார்ச் 4, 2019
2. 1 2 3  தென்னிந்திய சினிமாவில் பிரகாசிக்கும் இலங்கை நட்சத்திரம் நடிகை மதுமதி பத்மநாதன், இன்றைய விருந்தினர், ஐபிசி தமிழ், 20 மார்ச் 2019
3. ↑  ஈழத்து நடிகை மதுமதி அறிமுகமாகும் ஹலீதா ஷமீமின் ‘ஏலே’ – ரிலீஸ் திகதி அறிவிப்பு
[*தொடர்பிழந்த இணைப்பு*], குவியம், சனவரி 27, 2021
4. ↑  சினிமா விகடன்: OTT கார்னர், மார்ச் 11, 2021
**பலேர் ஏரி** (Palair Lake) என்பது இந்தியாவின் தெலுங்காணாவின் கம்மம் மாவட்டத்தில் உள்ள செயற்கையான நன்னீர் ஏரி ஆகும். இது இப்பகுதியின் முக்கிய நீர் ஆதாரமாக உள்ளது. இது கம்மம் மாவட்டத்தின் குசுமஞ்சி மண்டலத்தில் உள்ள பலேர் கிராமத்தில் அமைந்துள்ளது. கம்மம் மாவட்ட தலைமையகத்திலிருந்து சுமார் 30 கிலோமீட்டர் தொலைவில் இந்த ஏரி உள்ளது. இந்த ஏரி நாகார்ஜுனா சாகர் திட்டத்தின் இடது கரை கால்வாயான லால்பகதூர் கால்வாயின் சமநிலை நீர்த்தேக்கமாகும். சுமார் 1,748 ஹெக்டேர் பரப்பளவில் அமைந்துள்ள இந்த ஏரியின் சேமிப்புத் திறன் 2.5 டி. எம். சி ஆகும். இந்த ஏரி மாவட்டத்தில் முக்கியமான சுற்றுலாத் தலமாகவும் உள்ளது. சுற்றுலா மேம்பாட்டிற்காக இந்த ஏரியில் நீர் சார்ந்த சாகச விளையாட்டு மற்றும் பொழுதுபோக்கு வசதிகள் சமீபத்தில் ஏற்படுத்தப்பட்டன. பலேர் நீர்த்தேக்க நீரைப் பயன்படுத்தி நீர் மின்சக்தியும் உருவாக்கப்படுகிறது.

மேற்கோள்கள்
-----------

1. ↑  "Palair Lake, Khammam". 17 February 2013 அன்று பார்க்கப்பட்டது.
2. ↑  "Palair Lake comes alive as Khammam festival takes off". *The Hindu*. January 19, 2006. Archived from the original on 21 செப்டம்பர் 2006.. பார்த்த நாள்: 17 February 2013.
3. ↑  "'Allow free entry to children at resort'". *The Hindu*. September 8, 2007. Archived from the original on 4 டிசம்பர் 2007.. பார்த்த நாள்: 17 February 2013.
**மதுர வீரன்**  (Madura Veeran) பி.ஜி. முத்தையா இயக்கத்தில், விஜி சுப்ரமணியனின் தயாரிப்பில் வெளியாகி இருக்கும் தமிழ்த்திரைப்படம். இத்திரைப்படத்தில் சண்முகபாண்டியன், சமுத்திரக்கனி, மீனாக்சி ஆகியோர் முன்னணிப் பாத்திரங்களில் நடித்துள்ளனர். இத்திரைப்படம் சந்தோஷ் தயாநிதி இசையிலும், பிரவீன் கே. எல் படத்தொகுப்பிலும் 2018 இல் திரையரங்குகளில் வெளியானது. இப்படத்தின் இயக்குநரான பி.ஜி. முத்தையா ஒளிப்பதிவையும் மேற்கொண்டுள்ளார்.

நடிப்பு
-------

* சண்முகபாண்டியன்- துரை (பட்டையர் மகன்)
* மீனாக்சி
* சமுத்திரக்கனி – இரத்தினவேலுவாக
* வேலா இராமமூர்த்தி - குருமூர்த்தியாக
* மைம் கோபி- மலைசாமியாக
* ஜி. மாரிமுத்து - பட்டையர் (துரையின் தந்தை)
* பி. எல். தேனப்பன் - பெருமாளாக
* பாலா சரவணன் - கோதண்டமாக
* இராசேந்திரன்
* ஏ. வினோத் பாரதி

கதை
---

ஊரே மதிக்கும் ஒருவர் இரத்தினவேலு (சமுத்திரக்கனி). நம்மை பிளவுபடுத்தும் சாதிகள் எதற்கு என்றும், உழைப்பவரே முதலாளி என்றும் கருத்து கொண்ட பொதுவுடைமைப் பற்றாளர். சாதிகளால் இரண்டுபட்டுக் இருக்கும் ஊரை சல்லிக்கட்டால் ஒன்றாக்க இயலும் என நம்புபவர். அவரின் தொடர் முயற்சியால், சல்லிக்கட்டும் ஊரில் நடக்கிறது. ஆனால், அவர் எண்ணியதற்கு மாறாக வன்மமும் பகையும் மேலும் வளர்ந்து, இரத்தினவேலு உள்ளிட்டப் பலரும் எதிர்பாரா வகையில் பலியாகி விடுகின்றனர். திருமணத்திற்கு பெண் தேடப்போகின்றேன் என்று தன் அம்மாவிடம் பொய் சொல்லி மலேசியாவில் இருந்து மதுரைக்கு வருகிறார் துரை. ஆனால் தனது அப்பா இரத்தினவேலுவைக் கொன்றவனை கண்டுபிடிப்பதுதான் துரையின் நோக்கம். பல ஆண்டுகளுக்குப் பிறகு தன் சொந்த ஊருக்கு வரும் இரத்தினவேலுவின் மகன் துரை (சண்முகபாண்டியன்), தன் அப்பா இரத்தினவேலுவின் நோக்கத்தை அடையவும், தன் தந்தையைக் கொன்றவர்களை காணவும் முயலுகின்கிறார். துரை தன் இலக்கை அடைந்தாரா அவரின் இலக்கு நிறைவேறியதா? என்பதே திரைப்படத்தின் மீதிக்கதை.

இசை
---

இத்திரைப்படத்திற்கு சந்தோஷ் தயாநிதி இசை, பின்னணி இசைப் பணிகளை மேற்கோண்டுள்ளார். இப்படத்தின் ஐந்து பாடல்களையும் யுகபாரதி எழுதியுள்ளார்.

சான்றுகள்
---------

1. ↑  "Five films for Pongal: The Race starts on Friday". Thesouthindianpost.com. 2018-09-18 அன்று மூலம் பரணிடப்பட்டது. 2018-02-02 அன்று பார்க்கப்பட்டது.
2. ↑
3. ↑
4. ↑
5. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *மதுர வீரன்*
**கோரிபர்த்தி நரசிம்ம ராசு யாதவ்** *(Goriparthi Narasimha Raju Yadav)* இந்திய விவசாயி ஆவார். விவசாயத்தில் இவரது சாதனைக்காகப் பெயர் பெற்றவர். தென்னிந்திய மாநிலமான ஆந்திராவின் கிருஷ்ணா மாவட்டத்தில் உள்ள குதுரு கிராமத்தினைச் சார்ந்த இவர், ஹெக்டேர் ஒன்றுக்கு 7.5 முதல் 8.3 டன் *பூசா பாஸ்மதி 1* அரிசியினையும், ஒரு ஹெக்டேருக்கு 3 டன் உளுந்தினையும், ஒரு ஹெக்டேருக்கு 4 முதல் 5 டன் நிலக்கடலையினையும் விளைவித்து சாதனைப் படைத்துள்ளார். 10,000க்கும் மேற்பட்ட கிளைகளைக் கொண்ட கொள்ளினையும் மா மரம் ஒன்றில் ஒரே பருவத்தில் 22,000 மாம்பழங்களையும் விளைவித்ததாகவும் அறியப்படுகிறார். இவர் இந்திய நெல் மேம்பாட்டுக் குழுமம் (ஐ.ஆர்.டி.சி) மற்றும் இந்திய வேளாண் ஆராய்ச்சிக் குழுமம் (ஐ.சி.ஏ.ஆர்) ஆகியவற்றின் நிபுணர் குழுவில் உறுப்பினராகச் சேர்ந்துள்ளார். *கிருஷ்க ரத்னா*, *கிருஷி ரத்னா*, *கிருஷி சாம்ராட்* மற்றும் ஜெகசீவன்ராம் இந்திய வேளாண் ஆராய்ச்சி குழுமத்தின் கிசான் புராஸ்கர் (1999) விருதுகளைப் பெற்றுள்ளார். இந்திய அரசு இவருக்கு 2009 ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மஸ்ரீயினை இவருக்கு வழங்கியது.

மேற்கோள்கள்
-----------

1. ↑  "Mr. Greenfingers offers Rs.10 lakh as prize". The Hindu. 27 February 2013. 27 February 2016 அன்று பார்க்கப்பட்டது.
2. ↑  "A field of his own". India Today. 15 June 1995. 27 February 2016 அன்று பார்க்கப்பட்டது.
3. ↑  "Farmer extra-ordinant". The Hindu Business Line. 10 May 2000. 27 February 2016 அன்று பார்க்கப்பட்டது.
4. ↑  "Padma Awards" (PDF). Ministry of Home Affairs, Government of India. 2016. 15 November 2014 அன்று மூலம் (PDF) பரணிடப்பட்டது. 3 January 2016 அன்று பார்க்கப்பட்டது.
**கோரிங்கு தாக்குதல்** (*Göring Attack*) என்ற சதுரங்க திறப்பு ஆட்டம் பின் வரும் நகர்வுகளுடன் தொடங்குவதாக அடையாளப்படுத்தப்படுகிறது. இவான்சு பலியாட்ட சதுரங்க திறப்பு ஆட்டத்தின் போது இந்நகர்வுகள் தோன்றுவதற்கு வாய்ப்புகள் உண்டு. 

கோரிங்கு தாக்குதல் (10.Bg5)

1.e4 e5
2.Nf3 Nc6
3.Bc4 Bc5
4.b4 Bxb4
5.c3 Bc5
6.0-0 d6
7.d4 exd4
8.cxd4 Bb6
9.Nc3 Na5
10.Bg5
இவான்சு பலியாட்ட சதுரங்க திறப்பு ஆட்டத்தில் வெள்ளை சிப்பாயின் (4.b4) ஏற்றுக்கொள்ளப்பட்ட பின்னர் (4...Bxb4) பதிலுரையில் வெள்ளையின் (5.c3) நகர்வு கருப்பை (5...Bc5) என்ற தற்காப்பு நகர்வுக்குத் தூண்டுகிறது. இத்தற்காப்பு நகர்வு மிகவும் பிரபலமான பின்வாங்கல் நகர்வாகும். ஆட்டம் 10.Bg5, என்ற கோரிங்கு தாக்குதல் அடையாள நகர்வு வரை தொடர்கிறது. 1869 ஆம் ஆண்டில் காரல் தியோடர் கோரிங்கு என்பவர் யோகன்னெசு மிங்க்விட்சுக்கு எதிராக பல ஆட்டங்களை ஆடியுள்ளார். இவர் பெயரே இத்திறப்பிற்குரிய பெயராக சூட்டப்பட்டது. மிக்கேல் டிச்கோரின் 1883 ஆம் ஆண்டில் சிடெயினிட்சுக்கு எதிராக இந்த கோரிங்கு தாக்குதல் சதுரங்கத் திறப்பு ஆட்டத்தை விளையாடிய பின்னர்தான் இது நடைமுறைக்கு வந்தது. இந்த திறப்பில் தொடங்கிய பல்வேறு ஆட்டங்களில் டிச்கோரின் திறமையான பல வெற்றிகளை அடைந்திருக்கிறார். நவீன சதுரங்க திறப்பு என்ற புத்தகம் கோரிங்கு தாக்குதல் சதுரங்க திறப்பை ஒரு தந்திரமான திறப்பு என்று வரையறுக்கிறது. சரியான நகர்வுகள் தெரிந்தால் மட்டுமே இத்திறப்பை விளையாட வேண்டும்.

மேற்கோள்கள்
-----------

1. ↑  Notes ஒடாகோ chess club (recording Brunn v Troppan game).
2. ↑  MCO,13th Ed. Nick De Firmian, Barnes & Noble

புற இணைப்புகள்
--------------

* Chess Openings Viewer Club Aranjuez de Ajedrez
* ChessCafe.com article about the Evans Gambit (PDF)
**ஜஸ்ட் டயல்**, (*JustDial*) (BSE:535648) மும்பையைத் தலைமையிடமாகக் கொண்ட தொலைபேசி, இணையதளத் தேடுதல் சேவை நிறுவனமாகும். இந்த நிறுவனம் 1996 ஆம் ஆண்டு பிப்ரவரி மாதம் 16 ஆம் நாள் தொடங்கப்பட்டது. ஜஸ்ட் டயல் நிறுவனத்தை நிறுவியவர் வி. எஸ். எஸ் மணி ஆவார். அவரே தற்போது நிறுவனத்தின் தலைவராகவும் மற்றும் தலைமைச் செயல் இயக்குனராகவும் விளங்குகிறார்.

இந்த நிறுவனம் விளம்பரச் சேவைகளை வழங்குகிறது. வாடிக்கையாளர்கள் இந்த நிறுவனத்தை தொடர்பு கொண்டு தாங்கள் வேண்டும் சேவையையோ, பொருளையோ கூறினால், அதனை வழங்கும் நிறுவனங்களின் பட்டியலை அவர்களுக்கு அனுப்பும்.
2018 ஆம் ஆண்டின் படி இந்நிறுவனம் 11,500 ஊழியர்களை கொண்டுள்ளது. மேலும் 2019 ஆண்டின் கணக்கின் படி இந்நிறுவனம் நாளொன்றுக்குச் சராசரியாக 19 லட்சம் அழைப்புகளைப் பெறுகிறது. ஜஸ்ட் டயல் நிறுவனம் மும்பை பங்குச் சந்தையில் பட்டியிலிடப்பட்டுல்லது. இந்நிறுவனத்தின் தொலைபேசி 
எண் 08888888888 ஆகும்.justdial India No.1 Local Search Engine..

மேற்கோள்கள்
-----------

1. ↑  "America Calling". business.outlookindia.com. 2012-07-09 அன்று பார்க்கப்பட்டது.
2. ↑  "Justdial.com Site Info". அலெக்சா இணையம். 2016-03-05 அன்று மூலம் பரணிடப்பட்டது. 2015-04-06 அன்று பார்க்கப்பட்டது.
3. ↑  "Whois justdial.com". Whoisdomain.me. 2012-07-09 அன்று பார்க்கப்பட்டது.
**ஜேம்ஸ் வில்லியம் மார்சல்** (*James William Marshall*) (ஆகத்து 14, 1822 - பெப்ரவரி 5, 1910) குடியரசுத் தலைவர் யுலிசீஸ் கிராண்ட்-இன் கீழ் அமெரிக்காவின் அஞ்சல் துறைத் தலைமை இயக்குநராகவும், லிங்கன், கிராண்ட் மற்றும் ஹேய்ஸ் ஆகியோரின் கீழ் பல திறன்களால் ஒரு அரசாங்க நிர்வாகியாகவும் இருந்தார். கிராண்ட் நிர்வாகத்தின் கடைசி அமைச்சரவை உறுப்பினராக மார்சல் மூன்றாவது இடத்தில் இருந்தார்.

ஆரம்பகால வாழ்க்கை, திருமணம் மற்றும் தொழில்
------------------------------------------

ஜேம்ஸ் வில்லியம் மார்சல் 1822 ஆகத்து 14 அன்று வர்ஜீனியாவில் பிறந்தார். இவரது தாயார் சூசன் ஓரியா மார்சல் மற்றும் இவரது தந்தை ஜேம்ஸ் பெடே. இவரது தாத்தா ரஷ் மார்சல் ஆவார்.  1837 வரை கிளார்க் மற்றும் பாக்கியர் மாவட்டங்களில் பள்ளிகளில் பயின்றார். அதே ஆண்டு மார்சல் கென்டக்கியின் மவுண்ட் ஸ்டெர்லிங் நகருக்கு மாறினார். அங்கு இவர் வணிகத்தில் ஈடுபட்டார்.  1848இல் இவர் பென்சில்வேனியாவின் கார்லிஸ்லில் அமைந்துள்ள திக்கின்சன் கல்லூரியில் பட்டம் பெற்றார். பென்சில்வேனியாவில்  பட்டம் பெற்ற பிறகு மார்சல் 1848 முதல் 1850 வரை திக்கின்சன் கல்லூரியில் பண்டைய மொழிகளின் இணை பேராசிரியராக பணியாற்றினார். பின்னர் இவர் 1850 முதல் 1862 வரை பண்டைய மொழிகளின் முழு பேராசியராகப் பணியாற்றினார்.  இவர் 1850இல் கார்லிசலின் ஜேன் ஸ்டீபன்சனை மணந்தார்.

அமெரிக்காவின் தூதர்
-------------------

அமெரிக்க உள்நாட்டுப் போர் வெடித்தபோது, அப்பொழுது ​​பணியாற்றிய குடியரசுத் தலைவர் ஆபிரகாம் லிங்கனால் இங்கிலாந்தின் லீட்சுக்கு அமெரிக்க தூதராக நியமிக்கப்பட்டார்.

முதல் உதவி அஞ்சல் துறைத் தலைமை இயக்குநர் (1869-1874)
----------------------------------------------------

1869 ஆம் ஆண்டில் அதிபர் யுலிசீஸ் கிராண்ட் இவரை முதல் உதவி அஞ்சல் துறைத் தலைமை அதிகாரியாக நியமித்தார். இவர் இதில் 1874 வரை பணியாற்றினார்.

அமெரிக்காவின் அஞ்சல் துறைத் தலைமை இயக்குநர் (1874)
--------------------------------------------------

அமெரிக்கக் குடியரசுத் தலைவர் கிராண்ட் சூலை 1874 இல் இவரை அமெரிக்காவின் அஞ்சல் துறைத் தலைமை அதிகாரியாக்கினார். 1869இல் இப்பதவியில் நியமிக்கப்பட்ட ஜான் கிரெஸ்வெல் ராஜினாமா செய்ததால், மார்சல் நியமிக்கப்பட்டார். இவர் அப்பதவியில் செப்டம்பர் 1874 வரை, அதே ஆண்டில் மார்சல் சூவல் அப்பதவிக்கு நியமிக்கப்படும்வரை வரை பணியாற்றினார்.

முதல் உதவி தலைமை இயக்குநர் (1874-1877)
--------------------------------------

அதே ஆண்டில் சூவல் அஞ்சல் துறைத் தலைவராக நியமிக்கப்பட்ட பின்னர் மார்சல் 1874 இல் முதல் உதவி தலைமை இயக்குநராக நியமிக்கப்பட்டார். கிராண்ட் நிர்வாகத்தின் முடிவில் ஜேம்ஸ் மார்சல் 1877 வரை இச்சேவையைத் தொடர்ந்தார்.

பிற்காலத் தொழில்
----------------

அப்போதைய அதிபர் ருதர்போர்ட் பி. ஹேஸின் கீழ் பணியாற்றிய அஞ்சல்துறையின் தலைமை அதிகாரி கீ என்பவரால் இவர் இரயில்வே அஞ்சல் சேவையின் பொது கண்காணிப்பாளராக நியமிக்கப்பட்டார். 1880 இல் கீயின் பதவிக்காலம்வரை இவர் அப்பதவியில் இருந்தார். பின்னர் இவர் அரசியல் மற்றும் பொது வாழ்க்கையிலிருந்து ஓய்வு பெற்றார்.

மரணம்
-----

பெப்ரவரி 5, 1910 இல், மார்சல் வாசிங்டனில் உடல் பலவீனத்தால் இறந்தார்.

ஆதாரங்கள்
---------

* "James Williams Marshall". *New York Times*. February 6, 1910. .
* Rositter Johnson, தொகுப்பாசிரியர் (1906). *Biographical Dictionary of America Marshall, James William*. Boston: American Biographical Society. .

மேற்கோள்கள்
-----------

1. 1 2 3 4 5 6 7 8  BDOA 1906, ப. 285.
2. 1 2  NYT 02-06-1910.

வெளி இணைப்புகள்
---------------

* *கல்லறையைத் தேடு* வில் ஜேம்ஸ் வில்லியம் மார்சல்
**கோரா காய்** ஒரு பாரம்பரிய ஒடியா இனிப்பு பண்டமாகும், ஒடிசா மாநிலத்தில் கிடைக்கும் இனிப்பு வகைகளில் கோரா காய் மிகவும் பிரபலமானது. முக்கியமாக கோவில்களில் பிரசாதமாக வழங்கப்படுகிறது. ஒடிசா மாநிலத்தில் இது ஒரு பொதுவான உணவாகும். யாத்ரீகர்கள் கோரா காயை லிங்கராஜப் பெருமானுக்கு பிரசாதமாக வழங்குகிறார்கள். . இது இனிப்பு சுவையேற்றிய அரிசிப் பொரியின் வடிவமாகும்.காய் (ஒரியா: ଖଇ) (பொரி) and *Ukhuda* (ஒரியா: ଉଖୁଡ଼ା) என்றும் மேற்கு ஒடிசாவில் லியா(ஒரியா: ଲିଆ)  என்ற பெயரிலும் அழைக்கப்படுகிறது.

கட்டாக் 'தாஹி பாரா'வுக்கும் , கேந்த்ராபரா 'ராசபலி'க்கும், நிமாபரா 'செனா ஜிலி'க்கும் பெயர் பெற்றதுபோல, கோவில் நகரமான புவனேஸ்வர் இந்த **கோரா காய்** இனிப்புக்கு க்கு பிரபலமானது ஆகும்.

தேவையான பொருட்கள்
-----------------

* பொரி
* வெல்லம் அல்லது சர்க்கரை
* தேங்காய்
* ஏலக்காய்
* கருமிளகு
* முந்திரி
* நெய்

தயாரிப்பு
---------

**இனிப்புபாகு**  :

தண்ணீரில் சர்க்கரை அல்லது வெல்லம் சேர்த்து 10-15 நிமிடங்கள் மிதமான சூட்டில் உருக்கவும். பின்னர் அதனுடன் துருவிய தேங்காய் துண்டுகள், ஏலக்காய் , முந்திரி  மற்றும் இலவங்கப்பட்டையை சேர்க்கவும். சுவையான இனிப்புபாகு தயாரானதும் முதல்கட்ட தயாரிப்பு முடிவடைந்தது.
**கோரா தயாரித்தல்** :

கேரமல் செய்யப்பட்ட கரைசலில் பஃப் செய்யப்பட்ட அரிசியைச் சேர்த்து, முவானுக்கு உருண்டைகளை உருவாக்கவும் அல்லது கைக்காக துண்டுகளாக வெட்டவும்.இனிப்புபாகு கரைசலில் அரிசிப் பொரியைச் சேர்த்து, உருண்டைகளாகவோ, துண்டுகளாகவோ நமக்கு ஏற்றபடி செய்யலாம். உருண்டைகளாக செய்தால் முவான் என்றும்  துண்டுகளாக செய்தால் காய் என்றும் அழைக்கப்படும். சுவையான கோரா காய் பண்டம் தயார். பொதுவாக இந்த இனிப்பு சாப்பிட சற்றே கடினமாகவும், சவ்வு தன்மை கொண்டதாகவும் காணப்படும்

மேலும் பார்க்க
--------------

* சேனா போடா
* ராசபாலி
* ரசகொல்ல
* சேன கஜா
* கீர்சாகர்
* சேனா கீரி
* சேனா ஜலேபி
* இந்திய இனிப்புகள் மற்றும் இனிப்புகளின் பட்டியல்
* ஒரியா உணவு வகைகள்

மேற்கோள்கள்
-----------

1. ↑  "LORD LINGARAJA, OFFERINGS". 2012-05-02 அன்று மூலம் பரணிடப்பட்டது. 2015-03-15 அன்று பார்க்கப்பட்டது.
2. ↑  Jena, B. B. (1980). *Orissa, people, culture, and polity*. Kalyani Publishers, Original from the University of Michigan. .
3. ↑  Das, Patnaik, Raicharan, Dhirendranath (1982). *Festivals of Orissa*. Orissa Sahitya Akademi. பக். 80. .
இயற்பியலின் பிரிவுகள்
---------------------

இயற்பியலுடன் சார்ந்த அல்லது உட்பிரிவுகள் என கருதப்படும் இயல்கள் பின்வருமாறு:

பொறியியல் (Engineering) - இயந்திரவியல் (Mechanics )- நிலையியல் (Statics) - இயக்கியல் (Kinetics)- இயக்கவியல் (Dynamics) - ஒளியியல் (Optics) - ஒலியியல் (Acoustics) - பாய்ம இயக்கவியல் (Fluid Mechanics) - வெப்பஇயக்கியல் (Thermokinetics)- தெறுமத்தினவியல், வெப்பவியக்கவியல் (Thermodynamics) - நிலைமின்னியல் (Electrostatics) - மின்னியல் (Electrical) - மின்னோட்டவியல் (Electrodynamics) - மின்னணுவியல் (Electronics)- காந்தவியல் (Magnetism) - மின்காந்தவியல் (Electromagnetism) - அணுத்துகளியல் (Atomic/Particle Physics) - அணுக்கருவியல் (Nuclear Physics) - குவைய இயற்பியல்/துணுக்க/மட்டுவ இயற்பியல் (Quantum Physics) - வானியல் (Astronomy) - அண்டவியல்/புடவியியல் (Cosmology) - புவி இயற்பியல் (Geophysics),வான் இயற்பியல் (Astrophysics), மருத்துவ இயற்பியல் (Medical physics )

### எண்ணக்கருக்கள்

பொருள் (பொருண்மம்) - எதிர்ப் பொருள் - முதல்நிலைத் துணிக்கைகள் - போசோன்(Boson) - பெர்மியோன் (Fermion)

சமச்சீர் - இயக்கம் - அழிவின்மை விதிகள் - திணிவு அல்லது நிறை - ஆற்றல் - உந்தம் (Momentum) - கோண உந்தம் (Angular Momentum) - சுழற்சி

நேரம் - வெளி - Dimension - Spacetime - நீளம் - வேகம் - விசை - திருப்பு விசை (Torque)

குவாண்டம் பின்னல் (துணுக்கப் பின்னல்) (Quantum entanglement) - இசைவூசல் - காந்தவியல் - மின்னோட்டம் - மின்காந்தக் கதிர்வீச்சு - வெப்பநிலை - இயல்பாற்றல் (சிதறம்) - பௌதீகத் தகவல்

பொருண்மை, திணிவு - mass - எடை, நிறை - weight - விசை - force - ஆற்றல் - energy - திறன், வலு - power - வேலை - work - நேரம் - time - திண்மம் - solid - நீர்மம் - Liquid - வளிமம் - gas - பாய்மம் - Fluid - பொருள் - material - பண்டம் - Substance - பிண்டம், உடல் - Body

### அடிப்படை விசைகள்

ஈர்ப்பு விசை - மின்காந்த விசை - வலுவற்ற அணுக்கரு விசை - வலுவான அணுக்கரு விசை

### துணிக்கைகள் [துகள்கள்]

முதன்மைக் கட்டுரை: துணிக்கைகள்/துகள்கள்

அணு - புரோத்தன் - நியூத்திரன் - இலத்திரன் - குவார்க் - போட்டோன் - குளுவோன் - W மற்றும் Z போசோன்கள் - கிறவிட்டோன் - நியூட்ரீனோ - துணிக்கைக் கதிர்வீச்சு - போனோன் - ரோட்டோன் - இசையிழைத் தத்துவம்

### அட்டவணைகள்

இயற்பியல் விதிகளின் பட்டியல் - இயற்பியல் மாறிலிகள் - அனைத்துலக முறை அலகுகள் - அனைத்துலக முறை வழி/பெறப்பட்ட அலகுகள் - அனைத்துலக முறை முன்னொட்டுக்கள்/முன்னீடுகள் - அலகு மாற்றம்

### வரலாறு

இயற்பியலின் வரலாறு - பிரபல இயற்பியலாளர்கள் - இயற்பியலுக்கான நோபல் பரிசு

இவற்றையும் பார்க்க
------------------

* இயற்பியல் கணியங்கள்